初行山
作者：晁詠之
朝代：宋

paragraphs: 靄靄初蒸雲，落落欲墜石。
山深多晚花，照水自紅碧。
漁艇入煙小，松竹凌煙直。
西風漾碧波，扁舟恣崎側。
客從北方來，苦遭世俗迫。
登臨雖夙願，山川多未識。
浩蕩涉寒流，躋攀並蒼壁。
捫蘿窺發道，踏逕窮人迹。
清泉洗塵心，山鳥慣幽客。
逸興良未已，日下千崖赤。
十載孫承公，好具登山屐。